Paľkovský potok

Paľkovský potok je potok na hornom Považí, v južnej časti okresu Považská Bystrica. Je to ľavostranný prítok Domanižanky, meria 3,1 km a je tokom IV. rádu.

 Prameň 
Pramení v juhozápadnej časti Žilinskej kotliny, v podcelku Domanižská kotlina, východne od obce Ďurďové v lokalite Lazy v nadmorskej výške približne  

 Opis toku 
Od prameňa tečie sprvu na sever, zľava priberá prítok z oblasti Podzásadia a oblúkom sa stáča na východ. Ďalej priberá ľavostranný prítok z juhovýchodného úpätia Strání (), krátky pravostranný prítok prameniaci západne od Slatiny () a pokračuje severovýchodným smerom. Postupne priberá aj ďalšie prítoky: sprava spod Slatiny, zľava z oblasti Paľkovca, opäť sprava spod Slatiny a zľava spod Holého vrchu. Napokon preteká intravilánom obce Domaniža, kde z ľavej strany ešte priberá prítok spod Močiarnej a priamo v obci sa v nadmorskej výške cca  vlieva do Domanižanky.

 Referencie 

Kategória:Potoky na Slovensku
Kategória:Povodie Váhu
Kategória:Vodné toky v okrese Považská Bystrica
Kategória:Vodné toky v Žilinskej kotline
Kategória:Domaniža